Det skriver Jyllands-Posten. - Vi forventer et overskud i år på omkring to mio. kr., og det er noget mindre end sidste år, da indtjeningen var på syv mio. kr. Det er primært Sterlings konkurs, der påvirker resultatet, siger Søren Svendsen, direktør i Aalborg Lufthavn til Jyllands-Posten. Han forventer, at 2009 bliver et udfordrende år, men lufthavnen budgetterer med et overskud næste år på samme niveau som i 2008. Til gengæld havde lufthavnen passagerrekord for femte år i træk. Den endelige opgørelse mangler endnu, men Søren Svendsen forventer 1.050.000 passagerer i år. Det er især indenrigstrafikken, der har været en succes, selvom Sterling i oktober kollapsede. Det norske lavprisselskab Norwegian overtog nemlig kort efter ruterne. Derimod ventes Sterlings udenrigsruter først at blive erstattet i løbet af næste år.

Opsummering:
Det islandsk ejede lavprisselskab, Sterling stoppede flyvningerne fra den ene dag til den anden, og det betød mistede indtægter fra passagerafgifter og andre afgifter. Aalborg Lufthavn har ikke opgjort det nøjagtige, tabte beløb.